Hinobíidos

miniatura|240px|*Hynobius boulengeri*
miniatura|240px|*Onychodactylus fischeri*
miniatura|240px|*Paradactylodon gorganensis*
miniatura|240px|*Salamandrella keyserlingii*

A dos **hinobíidos** (*Hynobiidae*), coñecidos vulgarmente na bibliografía internacional como *salamántigas asiáticas*, é unha familia de anfibios caudados.  

A familia está composta por unhas 59 especies de urodelos primitivos que se distribúen por toda Asia, así como en Rusia.

## Taxonomía 
### Descrición 
A familia foi descrita en 1859 polo paleontólogo, herpetólogo, ictiólogo e anatomista comparativo estadounidense Edward Drinker Cope, na súa obra:
: Cope, E. D. (1859): "On the primary divisions of the Salamandridae, with descriptions of two new species". *Proceedings of the Academy of Natural Sciences of Philadelphia* **11**: 122-128. (Ver texto íntegro)

### Etimoloxía 
O nome científico da familia, *Hynobiidae*, está formado, de acordo coa norma, sobre a raíz do nome do seu xénero tipo, *Hynobius*, coa adición do sufixo do latín científico -*ĭdae*, propio dos nomes das familias de animais.

### Sinónimos 
Ademais de polo nome actualmente válido, a familia coñeceuse tamén polos sinónimos:
* *Molgidae* Gray, 1850
* *Ellipsoglossidae* Hallowell, 1856
* *Hynobiinae* Cope, 1859
* *Protohynobiinae* Fei & Ye, 2000

### Clasificación 
Segundo *Amphibian Species of the World* a familia subivídese en dúas subfamilias, hinobiinos e onicodactilinos, cos xéneros que se indican:
* '*Subfamilia *Hynobiinae'''* Cope, 1859.
** *Afghanodon* Dubois & Raffaëlli, 2012
** *Batrachuperus* Boulenger, 1878
** *Hynobius* Tschudi, 1838
** *Iranodon* Dubois & Raffaëlli, 2012
** *Liua* Zhao & Hu, 1983
** *Pachyhynobius* Fei, Qu, & Wu, 1983
** *Pseudohynobius* Fei & Yang, 1983
** *Ranodon* Kessler, 1866
** *Salamandrella* Dybowski, 1870
* *'Subfamilia *Onychodactylinae*'* Dubois & Raffaëlli, 2012.
** *Onychodactylus* Tschudi, 1838

Ademais coñécense dous xéneros fósiles: 
* *†Iridotriton* Evans, Lally, Chure, Elder & Maisano, 2005
* *†Liaoxitriton* Dong & Wang, 1998

## Bioloxía 
A maioría das especies son terrestres e volven á auga só para reproducírense. Hai poucas evidencias de cortexo. As femias poñen os ovos en dúas masas xelatinosas en forma de arco que conteñen de 35 a 70 ovos cada unha. Os sacos de ovos están pegados a pedras ou vexetación. A fecundación é externa (como nas outras dúas familias de salamántigas primitivas), e os coidados dos pais están presentes en forma de garda de ovos. O comportamento e a ecoloxía dos hinobíidos coñécense pouco.

## Filoxenia 
As análises de Zhang *et al.* (2006) sobre a filoxenia e a bioxeografía das salamántigas asiáticas indican que, tras orixinarse o grupo na China, a distribución deste foi primordialmente controlada polos efectos xeolóxicos e climáticos locais, tales como a desertificación de Mongolia e o levantamento da meseta tibetana. 

Xunto co grupo dos Cryptobranchidae forman un clado, sendo este o máis antigo de entre os caudados. 

### Cladograma 
Cladograma baseado en Zhang *et al.* (2006):

## Notas 
## Véxase tamén  
### Bibliografía 
* Larson, A. (1991): "A molecular perspective on the evolutionary relationships of the salamander families". *Evolutionary Biology* **25**: 211-277.
* Vitt, Laurie J. & Janalee P. Caldwell (2014): *Herpetology: An Introductory Biology of Amphibians and Reptiles*. 4th Edition. San Diego, California, USA: Academic Press. ISBN 978-0-1238-6919-7.
* Weisrock, D. W. *et al*. (2013): "Molecular phylogenetic reconstruction of the endemic Asian salamander family Hynobiidae (Amphibia, Caudata)". *Zootaxa* **3626** (1): 77–93.
* Zug, G. R.; Vitt, L. J. & Caldwell, J. P. (1993): *Herpetology: an introductory biology of amphibians and reptiles''. San Diego, California, USA: Academic Press. ISBN 0-1278-2622-X.

### Outros artigos 
* Anfibios
* Caudados

### Ligazóns externas 
* Hynobiidae en AmphibiaWeb
* Hynobiidae en Tree of Life
* Hynobiidae en Livingunderworld.org